
	COMISIA JURIDICĂ,

 DE DISCIPLINĂ ŞI IMUNITĂŢI
	COMISIA PENTRU APĂRARE, ORDINE PUBLICĂ ȘI SIGURANȚĂ NAȚIONALĂ

	
	Bucureşti, 26.02.2019 

PLx 47/2019


BIROULUI  PERMANENT 

AL

CAMEREI DEPUTAŢILOR
                 Vă înaintăm alăturat RAPORTUL COMUN asupra proiectului de Lege pentru stabilirea unor măsuri de punere în aplicare a Acordului dintre Guvernul României şi Guvernul Statelor Unite ale Americii privind intensificarea cooperării în prevenirea şi combaterea infracţiunilor grave, semnat la 5 octombrie 2015 la Washington D.C., trimis spre dezbatere în fond cu adresa nr. PL-x 47 din 18 februarie 2019. 
                  În raport de obiectul şi conţinutul său, iniţiativa legislativă face parte din categoria legilor ordinare.
	        PREŞEDINTE,
	PREŞEDINTE,

	         Nicuşor Halici
	Dorel-Gheorghe Căprar

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI Nr. 4c-13/110
	COMISIA PENTRU APĂRARE, ORDINE PUBLICĂ ȘI SIGURANȚĂ NAȚIONALĂ

Nr. 4c-15/146

	
	Bucureşti, 26.02.2019 




     RAPORT COMUN
asupra proiectului de Lege pentru stabilirea unor măsuri de punere în aplicare a Acordului dintre Guvernul României şi Guvernul Statelor Unite ale Americii privind intensificarea cooperării în prevenirea şi combaterea infracţiunilor grave, semnat la 5 octombrie 2015 la Washington D.C.
În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi și Comisia pentru apărare, ordine publică și siguranță națională au fost sesizate spre dezbatere în fond, cu proiectul de Lege pentru stabilirea unor măsuri de punere în aplicare a Acordului dintre Guvernul României şi Guvernul Statelor Unite ale Americii privind intensificarea cooperării în prevenirea şi combaterea infracţiunilor grave, semnat la 5 octombrie 2015 la Washington D.C., trimis cu adresa nr. PL-x 47 din            18 februarie 2019. 
Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificări și completări, Camera Deputaţilor este primă Cameră sesizată. 
Consiliul Legislativ a avizat favorabil iniţiativa legislativă prin avizul nr.51 din 29 ianuarie 2019. 
Proiectul de lege are ca obiect de reglementare stabilirea unor măsuri de punere în aplicare a Acordului dintre Guvernul României şi Guvernul Statelor Unite ale Americii privind intensificarea cooperării în prevenirea şi combaterea infracţiunilor grave, semnat la 5 octombrie 2015 la Washington D.C. Astfel, se propune desemnarea Institutului Naţional de Criminalistică drept punct naţional de contact care să efectueze interogări automatizate prin compararea profilelor ADN şi interogări automatizate prin compararea datelor dactiloscopice cu datele de referinţă aflate în sistemele automatizate de identificare ale Guvernului Statelor Unite ale Americii, autorizarea punctelor de contact desemnate de partea americană în vederea interogării automatizate a datelor de referinţă în sistelul naţional AFIS şi a datelor de referinţă din SNDJ.
În conformitate cu prevederile art. 61 și 63 din Regulamentul Camerei Deputaţilor, republicat, cu modificări și completări, membrii Comisiei juridice, de disciplină și imunități și cei ai Comisiei pentru apărare, ordine publică și siguranță națională au examinat această iniţiativă legislativă în şedinţe separate în data de               26 februarie 2019. La şedinţa celor două comisii au fost prezenţi deputaţii conform listelor de prezenţă. 
La dezbaterile din Comisia pentru apărare, ordine publică și siguranță națională și Comisia juridică, de disciplină și imunități a participat în calitate de invitat domnul Mihai Bobescu – subsecretar de stat - Ministerul Afacerilor Interne.
În urma examinării iniţiativei legislative, precum şi a documentelor care o însoţesc, membrii celor două Comisii au hotărât, cu unanimitate de voturi, adoptarea proiectului de Lege pentru stabilirea unor măsuri de punere în aplicare a Acordului dintre Guvernul României şi Guvernul Statelor Unite ale Americii privind intensificarea cooperării în prevenirea şi combaterea infracţiunilor grave, semnat la 5 octombrie 2015 la Washington D.C..
În raport cu obiectul şi conţinutul său, iniţiativa legislativă face parte din categoria legilor ordinare. 

	        PREŞEDINTE,
	PREŞEDINTE,

	        Nicuşor Halici
	Dorel-Gheorghe Căprar



	          SECRETAR,
	SECRETAR,

	Aida-Cristina Căruceru
	Dumitru Lupescu


	Consilier parlamentar Roxana David
	Consilier parlamentar Luminiţa Oprea

